Richard Dawkins

Klintonas Ričardas Dokinsas (Clinton Richard Dawkins, plačiau žinomas tiesiog kaip Ričardas Dokinsas, g. 1941 m. kovo 26 d. Kenijoje) – profesorius, britų biologas (etologas), humanistas bei ateistas, išgarsėjęs savo mokslą populiarinančiomis knygomis.

Dokinsas tapo žinomas 1976 m., parašęs knygą „Savanaudis genas“, kuri išpopuliarino genocentrišką požiūrį į evoliuciją bei įvedė terminą „memas“, padėdamas pamatus memetikai. Kita Dokinso knyga, 1982 m. „Išplėstas fenotipas“, tapo viena labiausiai cituojamų knygų evoliucijos moksle. Dokinsas taip pat parašė keletą kitų bestselerių ir pasirodydavo (bei iki šiol pasirodo) daugybėje televizijos ir radijo programų, susijusių su evoliucine biologija, kreacionizmu bei religija.

Dokinsas yra tiesmukas ateistas, pasaulietinis humanistas bei skeptikas. Dokinso aistringas evoliucijos teorijos gynimas uždirbo jam „Darvino rotveilerio“ pravardę.

Kritika 

Ričardas Dokinsas susilaukė daug kritikos tiek iš teologų, tiek iš biologų, tiek iš filosofų. Jis kritikuojamas už, kritikų nuomone, pažodinį ir siaurą religinių tekstų interpretavimą, fundamentalistišką ir dogmatišką požiūrį (nors būtent pats kritikuoja tikinčiųjų dogmatizmą), priešpriešos tarp religijos ir mokslo skatinimą, aroganciją, kitaminčių įžeidinėjimą (Dokinsas kreacionistus yra pavadinęs pamišėliais ir kvailiais), mokslo ribotumo nesupratimą, socialinės ir psichologinės tikėjimo naudos neigimą, istorinį revizionizmą vertinant ateistinių diktatūrų nusikaltimus, atsisakymu dalyvauti debatuose su teologais, kreacionistais.

Bibliografija

Dokumentiniai filmai 

 Nice Guys Finish First (1987)
 The Blind Watchmaker (1987)
 Growing Up in the Universe (1991)
 Break the Science Barrier (1996)
 The Root of All Evil? (2006)
 The Enemies of Reason (2007)
 Dawkins Lennox Debate  (10/03/2007)
 The Genius of Charles Darwin (2008)

Knygos apie arba su Ričardu Dokinsu 

 Kim Sterelny, Dawkins vs. Gould: survival of the fittest (2001) ISBN 1-84046-249-3
 Alister McGrath, Dawkins' God: genes, memes, and the meaning of life (2005) ISBN 1-4051-2538-1
 Alan Grafen ir Mark Ridley, Richard Dawkins: how a scientist changed the way we think: reflections by scientists, writers, and philosophers (2006) ISBN 0-19-929116-0
 John F. Haught, God and the new atheism: a critical response to Dawkins, Harris, and Hitchens (2008) ISBN 0-664-23304-X
 Vox Day, The irrational atheist: dissecting the unholy trinity of Dawkins, Harris, and Hitchens (2008) ISBN 1-933771-36-4

Šaltiniai 

Jungtinės Karalystės biologai
Jungtinės Karalystės asmenybės
Ateizmas
Humanistai
Etologai